di erscht wuche isch scho bal verbei, hei wia di ziit vergot. jetzt hend mir zwei tag frei.    mir wenn i d'stadt, hend en taxifahrer wo mir kennen g'froget öb er mit üs sozäge e rundfahrt macht. kei sach. am 2 got's denn los. i wett an hafe gu. aber es heisst es seg e heisses pflascher, allei. mit me iheimische sotti da kei problem si. mir g'sehnt's.  am tag chamme sich ums hotel guet allei bewege. da heisst zwei  strossezüg, und in supermart go pschte ect. i de nacht isches e now go. für da hen mir en bodyguard vum hotel, wenn mir z'fuess irgendwo hi wend isch de für üs do, gratis für hotelgescht, klar git e tringgeld.    1. mai, o de git's in camerun   . alli hend sich ussebutzt und hend einheitlichi chleider a. je noch dem wo me schaffet, hend's di entsprechende farbefrohi umhäng und hemper a. so au üssere taxischofför. obwohl er selbständig  isch het er e hemp vum hotel überchu.  so sin mir losgfahre, hei isch da e wermi g'si i dem auto. mis t-shirt isch scho noch churzer ziit zum uswinde g'si. de elin, üserer dreiver het sich alli mühe gnu üs überal dore z'fühere. s'spitol heter üs gad zerscht zeiget, i hoffe da bruchemer nid, denn verschideni quartier.de zentral market, central voyages, vu döt wenn mir den mit em buss uf kribi. verschiedeni plätz, statue und de hafe.  idrücklich sind überall dia ständ und läde. je het irgenöppis  z'verchaufe und z'gschäfte. o wenns nu de abfall isch wo er wiederverwerte cha und defür e paar frangge überchunnt. noch zwei stund hemmer den aber g'nueg g'seh und sind z'rugg is hotel. i bi frohe g'si um er erfrischig, denn i bi pflutsch nass g'si.